Öse - Wikipedia

# Öse

### Vun Wikipedia

Öse is en Dörp in de Gemeend Basdohl. Dat liggt in’n Landkreis Rodenborg in Neddersassen.

## [Ännern] Historie

Öse oder beter dat Good Poggmöhlen weer fröher Seet vun dat Geslecht vun Issendörp. Dat hüdige Good stammt vun 1586. Blangen dat Good steiht ok de Christopher-Kark ut Backsteen, de Christoph vun Issendörp 1577/1578 hett boon laten. Bi Kark un Good steiht denn ok noch de fröhere Volksschool, de hüüt as Freetiets- un Begegnungssteed bruukt warrt.

Öse keem 1974 dör de Gemeendreform in Neddersassen to de Gemeend Basdohl.

### [Ännern] Inwahnertall

Öse harr 1910 178 Inwahners.

## [Ännern] Bowarken

### [Ännern] Kark

De Christopher-Kark mit ehre bunt bemaalte Deek hett en schönen Altar ut dree Delen. Op den Altar sünd Motive op, bi de jümmer en Bibelvers op Plattdüütsch bisteiht. De söss Blie-Finstern wiest de Öser Passion mit Szenen ut de Passionsgeschicht.

## [Ännern] Weertschop un Infrastruktur

### [Ännern] Verkehr

Öse liggt an kene grötteren Straten. Na Westen geiht ene lüttje Straat, de in Basdohl an de Bundsstraat 71/74 rangeiht. Na Noorden to geiht en Straat na Barchel. Na Süden geiht en Weg na Oosterweed. Na Oosten to liggt dat fröhere Düwelsmoor, dor gifft dat gorkene Straten langs. De nächste Bahnhoff liggt in Basdohl.

## [Ännern] Literatur

- Bernhard Suin de Boutemand: Oeser Passionen. Die Kirche zu Oese im Spiegel der 600jährigen Wirtschafts- und Sozialgeschichte der Dörfer Basdahl, Oese und Poggenmühlen. 1975

Koordinaten: 53° 26′ N, 9° 1′ O

Vun „http://nds.wikipedia.org../../../%C3%B6/s/e/%C3%96se.html“

Kategorien: Oort | Landkreis Rodenborg (Wümm)

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken